Կառլեն Գրիգորյան

Կառլեն Վաղարշակի Գրիգորյան (հունիսի 1, 1946(1946-06-01), Խոզնավար, Գորիսի շրջան, Հայկական ԽՍՀ, ԽՍՀՄ), հայ կենսաբան-էկոլոգ։ Կենսաբանական գիտությունների դոկտոր (1990), պրոֆեսոր (1997):


== Կենսագրություն ==
Կառլեն Գրիգորյանը ծնվել է 1946 թվականի հունիսի 1-ին, Խոզնավար գյուղում։ 1971 թվականին ավարտել է Երևանի պետական համալսարանը։  Նույն թվականին Մոսկվայի Լոմոնոսովի անվան պետական համալսարանում պաշտպանել է թեկնածուական թեզ «Արդյունաբերական թափոններով աղտոտված ջրերի ազդեցությունը հողերի ֆերմենտային ակտիվության վրա» թեմայով՝ ստանալով կենսաբանական գիտությունների թեկնածուի աստիճան։  1971 թվականից աշխատել է Երևանի պետական համալսարանի Էկոլոգիայի և բնության պահպանության ամբիոնում, 1997 թվականից՝ վարիչ։ 1990 թվականին Մոսկվայի Լոմոնոսովի անվան պետական համալսարանում պաշտպանել է «Տեխնածին աղտոտվածության պայմաններում կենսաերկրացենոզների բաղադրիչների էկոլոգիական գնահատականը հողի ֆերմենտների ակտիվությամբ» թեզը՝ ստանալով կենսաբանական գիտությունների դոկտորի աստիճան։ 1991-1992 թվականներին  Երևանի պետական համալսարանում եղել է գիտաշխատող, 1992-1997 թվականներին՝ Երևանի պետական համալսարանում գիտական խմբի ղեկավար։ 1993-1995 թվականներին մասնակցել է ՀՀ շրջակա միջավայրի պահպանության համալիր ծրագրի և բնական պաշարների նպատակահարմար օգտագործման միջոցառումների մշակման աշխատանքներին։ 2002 թվականին եղել է «Օիկոս» ՀԿ-ի ղեկավար։
Աշխատանքները վերաբերում են տեխնածին աղտոտվածության պայմաններում էկոհամակարգերի բաղադրիչների (հող, ջուր, բույս) էկոլոգիական գնահատման հարցերին։


== Անդամակցություն ==
ՀՀ ԳԱԱ Կենդանաբանության և հիդորէկոլոգիայի գիտական կենտրոնի մասնագիտական 035 Խորհրդի անդամ։
Հայաստանի գիտությունների ազգային ակադեմիայի Կենդանաբանության և հիդրոէկոլոգիայի գիտական կենտրոնի մասնագիտական 035 Խորհուրդի անդամ։


== Պարգևներ ==
ԵՊՀ ոսկե մեդալ։


== Երկեր ==
Հողի էկոլոգիա։ Ուսումնամեթոդական ձեռնարկ, Երևան, Երևանի պետական համալսարանի հրատարակություն, 2016 (համահեղինակ)։
Կենսաբանություն. 2013 թվական, Կենսաբանության թեստային առաջադրանքների շտեմարան, Մաս 3, Աստղիկ գրատուն, Երևան, 2014, 323 էջ (համահեղինակ)։
Մարդու էկոլոգիա և էկոլոգիական ֆիզիոլոգիա։ Ուսումնական ձեռնարկ, Երևան, Երևանի պետական համալսարանի հրատարակություն, 2014 (համահեղինակ)։
Կենսաբանություն. 2013 թվական, Կենսաբանության թեստային առաջադրանքների շտեմարան, Մաս 4, Աստղիկ գրատուն, Երևան, 2014, 346 էջ (համահեղինակ)։
Կենսաբանություն. 2013 թվական, Կենսաբանության թեստային առաջադրանքների շտեմարան, Մաս 2, Աստղիկ գրատուն, Երևան, 2013, 261 էջ (համահեղինակ)։
Կենսաբանություն. Պետական ավարտական և միասնական քննությունների առաջադրանքների շտեմարան, Մաս 1, Երևան, Աստղիկ գրատուն, 2012, 280 էջ (համահեղինակ)։
Կենսաբանություն. Պետական ավարտական և միասնական քննությունների առաջադրանքների շտեմարան, Մաս 2, Երևան, Աստղիկ գրատուն, 2012, 276 էջ (համահեղինակ)։
Էկոլոգիայի և բնության պահպանության հիմունքներ։ Զանգակ-97, Երևան, 2010, 223 էջ (համահեղինակ)։
Կենսաբանություն։ 2222 թեստային առաջադրանքների շտեմարան, Երևան, Աստղիկ գրատուն, 2009, 428 էջ (համահեղինակ)։
Ֆերմենտների ակտիվությունը որպես ծանր մետաղներով աղտոտված հողերի ախտորոշիչ ցուցանիշ, Երևանի պետ. համալս. հրատ., 2008, 28 էջ (համահեղինակ)։
Բնապահպանություն և Աստվածաբանություն, Վաղարշապատ, 2007, 215 էջ (համահեղինակ)։
Բնական ջրերի անալիզի մեթոդներ։ Երևանի համալսարանի հրատարակություն, Երևան 2006, 72 էջ (համահեղինակ)։
Անձի էկոլոգիական կուլտուրան։ Ձևավորման ուղիները և դաստիարակության ու կրթության միջոցները, Երևան, Արևիկ, 2005 (համահեղինակ)։
Մարդկային զարգացման հիմունքներ։ Ուսումնական ձեռնարկ մագիստրանտների համար, Նոյան Տապան հրատ., Երևան, 2004, 318 էջ (համահեղինակ)։
«Էկոլոգիայի հիմունքներ» առարկայի ծրագիր միջին մասնագիտական կրթության մասնագետների համար։ ՀՀ կրթության և գիտության նախարարի 25.05.2004 թվականի N361-Ա/Ք հրամանով, Երևան, 2004,16 էջ։


== Ծանոթագրություններ ==